
A V I Z

asupra proiectului de Lege privind aprobarea Ordonanţei Guvernului nr.40/2001 pentru ratificarea amendamentelor la Acordul privind Organizaţia internaţională  de telecomunicaţii prin sateliţi “INTELSAT”, adoptate la cea de-a 25-a Sesiune a Adunării Părţilor (Washington, noiembrie 2000).

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de Lege privind aprobarea Ordonanţei Guvernului nr.40/2001 pentru ratificarea amendamentelor la Acordul privind Organizaţia internaţională  de telecomunicaţii prin sateliţi “INTELSAT”, adoptate la cea de-a 25-a Sesiune a Adunării Părţilor (Washington, noiembrie 2000), trimis cu adresa nr.446 din 4 septembrie 2001, înregistrată sub nr.971/XVIII/11 din  4 septembrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 18  septembrie 2001.



Membrii comisiei au examinat  ordonanţa  Guvernului supusă aprobării,  expunerea de motive la proiectul de lege şi  avizul favorabil al Consiliului Legislativ nr.845/22.08.2001. 



În urma dezbaterilor, cu majoritate de voturi, s-a hotărât avizarea favorabilă a proiectului de lege.


În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                 SECRETAR,

    dr. Ionel Olteanu                            Carmen Dumitriu

